CELEX: 62020TB0729(01)
Language: fi
Date: 2021-11-03 00:00:00
Title: Asia T-729/20: Unionin yleisen tuomioistuimen määräys 3.11.2021 – Aurubis v. komissio (Kumoamiskanne – Ympäristö – Direktiivi 2003/87/EY – Kasvihuonekaasut – Päästöoikeuksien jakaminen – Vaatimus päästötodistusten siirtämisestä Saksalle – Vaatimus, joka on tehty kansallisessa välitoimimenettelyssä, jotta varmistettaisiin asiassa C-126/20 käydyn ennakkoratkaisumenettelyn tehokas vaikutus – Komission hylkäämispäätös – Asiavaltuus – Toimi ei koske kantajaa suoraan – Tutkimatta jättäminen)

3.1.2022   
            
            
               FI
            
            
               Euroopan unionin virallinen lehti
            
            
               C 2/37
            
         
      Unionin yleisen tuomioistuimen määräys 3.11.2021 – Aurubis v. komissio
      (Asia T-729/20) (1)
      
      (Kumoamiskanne - Ympäristö - Direktiivi 2003/87/EY - Kasvihuonekaasut - Päästöoikeuksien jakaminen - Vaatimus päästötodistusten siirtämisestä Saksalle - Vaatimus, joka on tehty kansallisessa välitoimimenettelyssä, jotta varmistettaisiin asiassa C-126/20 käydyn ennakkoratkaisumenettelyn tehokas vaikutus - Komission hylkäämispäätös - Asiavaltuus - Toimi ei koske kantajaa suoraan - Tutkimatta jättäminen)
      (2022/C 2/51)
      Oikeudenkäyntikieli: saksa
      
         Asianosaiset
      
      
         Kantaja: Aurubis AG (Hampuri, Saksa) (edustajat: asianajajat S. Altenschmidt ja J. Hoss)
      
         Vastaaja: Euroopan komissio (asiamiehet: B. De Meester ja G. Wils)
      
         Oikeudenkäynnin kohde
      
      SEUT 263 artiklaan perustuva vaatimus kumota komission 8.12.2020 päivätty kirje, jolla tämä toimielin hylkäsi Deutsche Emissionshandelsstellen (Saksan liittovaltion päästökauppaviranomainen) vaatimuksen siirtää tilapäisesti Saksan liittotasavallan päästöoikeustilille tai toissijaisesti kantajan laitoksen päästöoikeustilille viimeistään 31.12.2020 kasvihuonekaasujen päästöoikeuksien määrä, joka vastaa niiden lisäpäästöoikeuksien määrää, joiden jakamista kantaja on vaatinut Verwaltungsgericht Berlinissä (Berliinin hallinto-oikeus, Saksa), maksutta ja kolmannen kasvihuonekaasujen päästökauppakauden nojalla.
      
         Määräysosa
      
      
                  1)
               
               
                  Kanne jätetään tutkimatta.
               
            
                  2)
               
               
                  Aurubis AG velvoitetaan korvaamaan oikeudenkäyntikulut, välitoimimenettelyyn liittyvät kulut mukaan lukien.
               
            
         (1)  EUVL C 44, 8.2.2021.